EkBass/fiwiki-20250220-pages-articles huggingface dataset:
Morten Nielsen

Morten Nielsen (1922 Ålborg, Tanska – 1944 Kööpenhamina, Tanska) oli tanskalainen kirjailija. Saksan miehittäessä Tanskaa hän oli vastarintaliikkeessä ja kuoli vahingonlaukauksesta. Hän ehti julkaista yhden runokokoelman Krigere uden våben. Hänen kuolemansa jälkeen julkaistiin jälkeenjääneistä runoista ja kirjeistä koottuja teoksia. ==Lähteet== Luokka:Tanskalaiset kirjailijat Luokka:Vuonna 1922 syntyneet Luokka:Vuonna 1944 kuolleet Luokka:Tanskan vastarintaliikkeen henkilöt
Matilda Ringelheimläinen

Pyhä Matilda Ringelheimläinen (n. 895 Engern, Westfalen, Saksa – 14. maaliskuuta 968 Quedlinburg, Saksa) oli pyhimys, Saksan kuningatar ja Henrik I Linnustajan vaimo. Hän oli Dietrichin ja Reinhildin lapsi ja hänet kasvatti hänen isoäitinsä joka oli Erfurtin luostarin abbedissa. Henrik meni hänen kanssaan naimisiin vuonna 909 ja he saivat kolme poikaa ja kaksi tytärtä. Nainen perusti useita benediktiiniluostareita ja tunnettiin anteliaisuudestaan. Hän perusti esimerkiksi Quedlinburgin, Nordhausenin, Engernin, ja Poehldenin luostarit. Pyhimys vietti suurimman osan myöhäisistä vuosistaan Nordausenin luostarissa ja kuoltuaan Quedlinburgissa haudattiin sinne miehensä kanssa. Hän on lasten kuoleman, pettymyksen tuottavien lasten, väärin syytettyjen ihmisten, suurten perheiden, hurskautensa takia pilkattujen ihmisten, kuningatarten, toisien avioliittojen ja leskien suojeluspyhimys. Hänen juhlaansa vietetään 14. maaliskuuta. == Lähteet == Luokka:Pyhimykset Luokka:Quedlinburg Luokka: Vuonna 968 kuolleet
Santasaari (Kangasala)

Santasaari on Kangasalla Vesijärven länsiosassa sijaitseva noin kilometrin pituinen saari Pikonlinnan niemen pohjoispuolella Lintulahden suulla. Se on vain noin sata metriä leveä ja harjumainen. Suurin osa saaresta on seurakunnan omistuksessa ja sinne on perustettu vuonna 2020 virkistysalue kaupungin ja seurakunnan yhteistoiminSantasaaren virkistysalue tarjoaa taukopaikan ulkoilijoille; Kangasala.fi 18.2.2021. == Santasaari retki- ja leiripaikkana == Partiolaiset ovat käyttäneet Santasaarta leiripaikkanaan 1940-luvulta lähtien. Harjun pojat / Historia Santasaaressa on ollut Kangasalan seurakunnan leirikeskus. Leirikeskusta alettiin rakentaa vuonna 1967. 1968 valmistui sauna. Majoitusrakennus tehtiin 1970 ja päärakennus 1971.Heikki Nurmiranta: Santasaari ennen ja nyt; Kotikirkon kuulumisia 1987/1, sivut 4-5; Kangasalan seurakunta Leirikeskuksen päärakennus tuhoutui tulipalossa vuonna 2002 ja toiminta saaressa hiljeni. 2019 alettiin suunnitella saaren ottamista kaupunkilaisten virkistyskäyttöön.Pois käytöstä ollut Santasaari halutaan kaupunkilaisten virkistyspaikaksi; Kangasalan sanomat 12.9.2019 == Lähteet == Luokka:Kangasalan luonto Luokka:Suomen sisävesien saaret Luokka:Ruutana
Dominique Ducharme (jääkiekkovalmentaja)

Dominique Ducharme (s. 12. maaliskuuta 1973) on kanadalainen jääkiekkovalmentaja ja entinen pelaaja. Hän valmensi NHL-joukkue Montreal Canadiensia helmikuusta 2021 helmikuuhun 2022. Heinäkuussa 2021 Ducharme solmi kolmen vuoden jatkosopimuksen Canadiensin kanssa. == Lähteet == == Aiheesta muualla == * Luokka:Vuonna 1973 syntyneet Luokka:Elävät henkilöt Luokka:Kanadalaiset jääkiekkovalmentajat
Moldovan parlamenttivaalit 2021

Moldovan vuoden 2021 parlamenttivaalit järjestettiin 11. heinäkuuta. Joulukuussa 2020 presidentiksi valittu Maia Sandu määräsi uudet vaalit pidettäväksi huhtikuussa 2021. == Tausta ja vaalijärjestelmä == Vuoden 2020 presidentinvaalien jälkeen Sandulla oli vastassaan Igor Dodonin sosialistisen puolueen hallinnassa oleva parlamentti, mikä vaikeutti Sandun lupaamien uudistusten toteuttamista. Hän pyrki järjestämään uudet vaalit, mutta turhaan. Moldovan perustuslakituomioistuin kuitenkin tuki Sandua huhtikuussa 2021, kun se katsoi parlamentin koronapandemian vuoksi julistaman kansallisen hätätilan perustuslain vastaiseksi. Moldovan lain mukaan vaaleissa sovelletaan äänikynnystä seuraavasti: * Sitoutumattomat ehdokkaat: 2 % * Puolueet: 5 % * Kahden puolueen vaaliliitto: 7 % * Kolmen tai useamman puolueen vaaliliitto: 9 % Äänioikeus on kaikilla vähintään 18-vuotiailla Moldovan kansalaisilla, joiden äänioikeutta ei ole oikeuden päätöksellä viety. Sosialistit ja kommunistit perustivat vaaleja varten vaaliliiton nimeltä Kommunistien ja sosialistien vaaliliitto (, lyh. BECS). == Tulokset == Puolue Äänet Osuus äänistä Voitetut paikat PAS 774 754 52,80 % 63 BECS 398 678 27,17 % 32 Șor 84 185 5,74 % 6 Yhteensä 1 467 205 100 % Lähde: Muut puolueet eivät saaneet edustajia parlamenttiin. Äänioikeuttaan käytti 48,41 % äänestäjistä. Lain mukaan vaalien tulos on lainvoimainen, mikäli yli kolmasosa rekisteröityneistä äänestäjistä on äänestänyt. Presidentti Sandu totesi "varkaiden valtakauden" olevan ohi ja lupasi viedä Moldovaa eurooppalaisempaan suuntaan. Dodon myönsi tappionsa, mutta sanoi myös puoleensa pitävän PAS:ia tiukasti silmällä, koska yhden puolueen "totaalinen monopoli Moldovan politiikassa" on vaarallista. == Lähteet == Parlamenttivaalit 2021 Luokka:Vuoden 2021 vaalit
Versailles’n Diana

Versailles’n Diana tai toiselta nimeltään Artemis on roomalainen marmorikopio kreikkalaisesta metsästyksen jumalatar Artemista esittäneestä pronssipatsaasta. Se on näytteillä Louvren taidemuseossa. Alkuperäisen teoksen oli tehnyt kreikkalainen kuvanveistäjä Leokhares.https://www.louvre.fr/en/oeuvre-notices/artemis-doe Veistos on tehty joko ensimmäisellä vuosisadalla tai 100-luvulla jaa. Alkuperäinen oli valmistettu ehkä vuonna 325 eaa. Se esittää Dianaa metsästämässä, hänen vierellään on peura. Diana on pukeutunut lyhyeen mekkoon ja hänellä on jaloissaan sandaalit. Toisessa kädessä on jäänne jostain esineestä, jonka arvellaan olleen jousen. Eräiden lähteiden mukaan se on löydetty Nemin Dianan temppelin raunioista kun taas toiset lähteet ilmoittavat sen olevan peräisin Villa Adrianasta. http://books.google.fi/books?id=7s_sCwAAQBAJ&pg;=PT189&redir;_esc=y#v=onepage&q;&f;=false http://museum.classics.cam.ac.uk/collections/casts/diana-versailles Paavi Paavali IV lahjoitti teoksen Ranskan kuningas Henrik II vuonna 1556, koska se kuulemma muistutti kuninkaan rakastajatarta Diane de Poitiersia. Kuningas sijoitti sen Fontainebleaun palatsin pihalle yhdessä muiden roomalaisten veistosten kanssa. Kun kuningas päätti vuonna 1602 asettua Pariisiin Louvreen, sitä varten rakennettiin oma galleriakäytävä. http://www.chateaudefontainebleau.fr/en/ https://collections.louvre.fr/ Aurinkokuningas Ludvig XIV siirrätti teoksen Versailles’n palatsiin sen peilisaliin, missä se oli aina vallankumoukseen saakka. Vallankumouksen yhteydessä se siirrettiin takaisin Louvreen vuonna 1798 ja sen julistettiin kuuluvan Ranskan suurimpiin aarteisiin. Teosta restauroitiin vuonna 1802.http://collections.louvre.fr/ Patsaasta on valmistettu kopioita jo antiikin aikana. Niitä on löydetty Leptis Magnasta, Annabasta ja Antalyasta. Versailles’n Dianasta on valmistettu useita kopioita myös myöhemmin, ensimmäinen vuonna 1605. Myös Titanicin ensimmäisen luokan matkustajien salongissa oli kopio teoksesta. http://collections.louvre.fr/http://yourbeadinfo.blogspot.com/2018/07/first- class-facilities-of-rms-titanic.html == Lähteet == == Aiheesta muualla == * Suomen ensimmäinen taidenäyttely. * Diana of Versailles. Luokka:Antiikin veistokset
Naveed Alam

Naveed Alam (; 16. syyskuuta 1973 – 13. heinäkuuta 2021 Lahore) oli pakistanilainen maahockeypelaaja ja -valmentaja. Alam voitti Pakistanin miesten maajoukkueessa maailmanmestaruuden Australiassa 1994https://www.sport- komplett.de/sport-komplett/sportarten/h/hockey/hst/17.html ja samana vuonna Aasian kisoista pronssia. Atlantan kesäolympialaisissa 1996 Alam kuului kuudenneksi sijoittuneen Pakistanin kokoonpanoon. Hän toimi myöhemmin maahockeyvalmentajana: Pakistanin maajoukkue oli hänen johdollaan Pekingin kesäolympialaisissa 2008 kahdeksas. Hän valmensi myös Kiinassa ja Bangladeshissa. Alam kuoli leukemiaan Lahoressa 13. heinäkuuta 2021 47 vuoden iässä.https://www.geo.tv/latest/359790-former-hockey-olympian-naveed-alam- passes-awayOlympedia.org == Lähteet == * === Viitteet === == Aiheesta muualla == * Luokka:Pakistanilaiset maahockeypelaajat Luokka:Maahockeyvalmentajat Luokka:Vuonna 1973 syntyneet Luokka:Vuonna 2021 kuolleet
Ljubov Talalajeva

Ljubov Andrejevna Talalajeva (, 24. tammikuuta 1953 Moskova, Venäjän SFNT – 24. toukokuuta 2021) oli kilpaurallaan Neuvostoliittoa edustanut soutaja ja olympiamitalisti. Talalajeva saavutti kahdeksikoissa olympiahopeaa Montréalissa 1976. Hän kuoli 68-vuotiaana 24. toukokuuta 2021.https://rowingrussia.ru/blog/2021/05/26/ushla-iz-zhizni-lyubov-andreevna- talalaeva/ Olympedia == Lähteet == * === Viitteet === == Aiheesta muualla == * Luokka:Neuvostoliittolaiset soutajat Luokka:Neuvostoliittolaiset olympiamitalistit Luokka:Vuonna 1953 syntyneet Luokka:Vuonna 2021 kuolleet
Akseli Kouki

Akseli Kouki (s. 1997) on suomalainen näyttelijä. Hän on näytellyt muun muassa elokuvissa Tuntematon sotilas ja 95 sekä televisiosarjassa Syke. Kouki kirjoitti ylioppilaaksi Kerttulin lukiosta keväällä 2017. Hän on opiskellut elokuva- ja tv-näyttelemistä Dublinissa Bow Street Academyssa, josta hän valmistui vuonna 2019. Hänen isänsä on näyttelijä-ohjaaja Mikko Kouki ja äitinsä kirjailija Niina Repo. Suomen ja Irlannin lisäksi Akseli Kouki on asunut Chilessä. == Filmografia == Elokuva Elokuva Elokuva Vuosi Elokuva Rooli 2008 Käsky Vilho Rapola 2017 Tuntematon sotilas Salo 95 Ville Peltonen 2018 Veljeni vartija Jake 2019 Fingerpori Gootti-Kustaa Televisiosarjat Televisiosarjat Televisiosarjat Vuosi Sarja Rooli 2003 Irtiottoja Otto lapsena 2018–2019 Tuntematon sotilas Salo 2019 Aktivistit Erik Edelfelt Roba Köpi 2020 Cryptid Jason 2020, 2021– Syke Santeri Valkjärvi 2021 Kentän laidalla Ville Tirkkonen == Lähteet == == Aiheesta muualla == * * Luokka:Elävät henkilöt Luokka:Suomalaiset näyttelijät Luokka:Vuonna 1997 syntyneet
Anatoli Trubin

Anatoli Volodymyrovytš Trubin (, s. 1. elokuuta 2001 Donetsk) on ukrainalainen jalkapalloilija, pelipaikaltaan maalivahti. Hän on pituudeltaan 199-senttimetrinen. Hän edustaa Portugalin Primeira Ligassa pelaavaa Benficaa, johon hän siirtyi Šah’tar Donetskista elokuussa 2023.Anatoli Trubin FootballFacts.ru-sivustolla . Trubin pelasi Ukrainan liigassa 69 ottelua, Mestarien liigassa 14 ottelua ja Eurooppa-liigassa kahdeksan ottelua Šah’tar Donetskin joukkueessa. Hän voitti Ukrainan liigamestaruuden vuosina 2020 ja 2023. Benficassa hän pelasi kaudella 2023–2024 Portugalin liigassa 28, Mestarien liigassa kuusi ja Eurooppa-liigassa kuusi ottelua. Trubin pelasi useissa Ukrainan nuorisomaajoukkueissa. Hän pelasi Ukrainan A-maajoukkueessa ensimmäisen kerran maaliskuussa 2021 MM-karsintaottelussa Kazakstania vastaan. Kesällä 2021 käydyissä EM-kilpailuissa hän oli varamaalivahtina. Hän on pelannut kesäkuun 2024 puoliväliin mennessä 11 A-maaottelua. == Lähteet == == Aiheesta muualla == * Anatoli Trubin Eu-football.info-sivustolla * Anatoli Trubin National Football Teams-sivustolla * Anatoli Trubin Soccerbase- sivustolla * Anatoli Trubin Soccerway-sivustolla * Anatoli Trubin Teams.by- sivustolla Luokka:Elävät henkilöt Luokka:Vuonna 2001 syntyneet Luokka:Ukrainalaiset jalkapallomaalivahdit
Uimaharjun kirjasto

Uimaharjun kirjasto on Joensuun kaupungin pohjoisosassa, Uimaharjun taajamassa toimiva yleinen kirjasto. Kirjasto on toiminut Uimaharjun lähipalvelukeskuksen rakennuksessa kesäkuusta 2019 lähtien. Uimaharjun kirjastossa on henkilökuntaa vain muutamana viikonpäivänä; pääosan päivittäisestä aukioloajastaan kirjasto toimii omatoimikirjastona. Enon pitäjän alueella palvelevat myös Enon kirjasto sekä Kontiolahden ja Enon yhteinen kirjastoauto Runo-Antti. Uimaharjun kirjasto toimii osana Joensuun seutukirjastoa ja Vaara-kirjastojen kirjastokimppaa. Vaara-kirjastojen verkkokirjasto ja kumppanuuskirjastojen palvelut ovat myös joensuulaisten käytettävissä. == Lähteet == Luokka:Joensuun rakennukset ja rakennelmat Luokka:Suomen kunnan- ja kaupunginkirjastot Luokka:Eno
Vatikaanivaltion paavillinen komissio

Vatikaanin paavillinen komissio (, ) on Vatikaanivaltion lainsäädännöllinen elin eli käytännössä parlamentti. Sillä on lisäksi myös Vatikaanin lain mukaan juridinen ja toimeenpaneva valta Vatikaanissa. Komission presidentti käyttää toimeenpanevaa valtaa Vatikaanissa. Komissio koostuu seitsemästä kardinaalista, jotka paavi nimittää viideksi vuodeksi kerrallaan. Sitä johtaa presidentti.. == Nykyiset jäsenet == Paavi Franciscus nimitti komission jäsenet viimeksi 2018. He eivät edusta mitään puolueita.. Kuva Nimi Asema Kotimaa Giuseppe Bertello Presidentti Italia Kevin J. Farrell Jäsen Irlanti Giuseppe Petrocchi Jäsen Italia Stanisław Ryłko Jäsen Puola Leonardo Sandri Jäsen Argentiina Domenico Calcagno Jäsen Italia Beniamino Stella Jäsen Italia == Lähteet == Luokka:Vatikaanivaltio Luokka:Kansalliset parlamentit
Lachlan Morton

Lachlan Morton (s. 2. helmikuuta 1992 Port Macquarie) on australialainen maantiepyöräilijä ja maastopyöräilijä, joka ajoi heinäkuun 2022 loppuun saakka EF Education–EasyPost -joukkueessa. Hänen ammattilaisuransa isoin saavutus on etappikilpailu Tour of Utahin voitto vuonna 2016. ==2021 Alt Tour== Vuonna 2021 Morton suoritti "Alt Tour" -haasteen, jossa hän ajoi yksin ilman ulkoista huoltoa siirtymät mukaan lukien saman reitin kuin vuoden 2021 Ranskan ympäriajossa. Morton lähti matkaan Ranskan ympäriajon ensimmäisen etapin alkamispäivänä 26. kesäkuuta Bretagnesta. Mortonin reittiin sisältyi etappien väliset siirtymät joten kokonaisuudessaan matkaa kertyi 5 510 kilometriä, kun tavallisen Ranskan ympäriajon pituus tuona vuonna oli 3 383 kilometriä. Päivittäisellä ajamisella Mortonilla kului matkaan 18 päivää ilman yhtäkään lepopäivää, kun tavallisen Ranskan ympäriajon kesto oli 21 kilpailupäivää ja kaksi lepopäivää. Morton saapui maaliin Pariisiin 13. heinäkuuta, eli viisi päivää aiemmin kuin itse kilpailijat. Nousumetrejä Mortonille kertyi 42 200 metrin sijasta 65 500. Morton nukkui matkallaan teltassa ja hoiti polkupyörän huollon sekä ruokahuollon itse. == Saavutuksia == Lähteet: Peo Cycling Stats, Cycling Archives ;2010 :Tour de l'Abitibi, kokonaiskilpailun sekä 3. (aika- ajo) ja 6. etapin voitto ;2012 :Tour de la Guadeloupe, nuorten kilpailun voitto ;2013 :Tour of Utah, nuorten kilpailun ja 3. etapin voitto :USA Pro Challenge, nuorten kilpailun voitto ;2016 :Tour of the Gila, kokonaiskilpailun ja 1. etapin voitto :Tour of Utah, kokonaiskilpailun sekä 3. ja 7. etapin voitto :Tour of Hokkaido, 3. etapin voitto ;2017 :Kalifornian ympäriajo, nuorten kilpailun voitto ;2019 :Tour of Utah, 5. etapin voitto ==Lähteet== Luokka: Australialaiset pyöräilijät Luokka: Vuonna 1992 syntyneet Luokka:Elävät henkilöt
Armstrong Gibbs

Cecil Armstrong Gibbs (10. elokuuta 1889 Great Baddow – 12. toukokuuta 1960 Chelmsford) oli brittiläinen säveltäjä ja kuoronjohtaja.Cecil Armstrong Gibbs Chandos, viitattu 14.7.2021Life of Armstrong Gibbs MusicWeb International, viitattu 14.7.2021 == Elämä == Gibbs oli saippua- ja kemikaaliyrittäjä David Cecil Gibbsin ja Ida Gibbsin (o.s. Whitehead) ensimmäinen lapsi. Hän menetti äitinsä kaksivuotiaana, mutta sai kasvatusta tädeiltään. Gibbs opiskeli Winchester Collegessa ja sitten Cambridgen yliopistossa. Hän sai sävellys- ja harmoniaopetusta Edward Joseph Dentiltä ja Charles Woodilta. Lisäksi hänelle opetti urkujensoittoa Cyril Rootham. Gibbs ei kyennyt elättämään itseään pelkällä säveltämisellä, joten hän aloitti opettamisen kouluissa. Häneltä pyydettiin näytelmää The Wick -koulun rehtorin eläkkeelle jäämistä varten (1919), ja hän otti yhteyttä Walter de la Mareen, joka laati näytelmän Crossings hänen sävellettäväkseen. Kantaesityksen johti Adrian Boult. Tämän jälkeen Gibbs sai vuodeksi rahoituksen Royal College of Musiciin opiskelemaan orkesterinjohtoa Boultin ja sävellystä Ralph Vaughan Williamsin johdolla. Tämän vuoden kuluttua hän otti vastaan osa-aikaisen opetustyön Royal College of Musicissa. Gibbs aloitti työskentelyn myös oman kuoronsa johtajana ja aktiivisena tuomariston jäsenenä Ison-Britannian musiikkifestivaaleissa. Hänestä tuli lopulta Kansallisen musiikkifestivaaliliiton (National Federation of Music Festivals) varapuheenjohtaja. Toisen maailmansodan aikana Gibbsin asunto otettiin sairaalakäyttöön ja hän itse muutti Windermereen, jossa jatkoi työtään säveltäjänä ja kuoronjohtajana. Hänen poikansa David sai surmansa palveluksessa Italiassa. Vuonna 1945 Gibbs palasi Essexiin. Hän oli vuonna 1951 mukana järjestämässä Festival of Britainin musiikkitarjontaa. Gibbs kuoli toukokuussa 1960. Hänet on haudattu vaimonsa kanssa Danburyn kirkkomaahan. == Musiikki == Gibbs tunnetaan erityisesti yksinlauluistaan. Hän sävelsi myös näyttämömusiikkia, kuoroteoksia, kolme sinfoniaa ja kamarimusiikkia. Kamarimusiikista suuri osa on jäänyt julkaisemattomaksi. Sinfonioista ensimmäinen kantaesittiin vuonna 1932 ja toinen (kuorosinfonia Odysseus) vuonna 1946. Kolmannen sinfonian (Westmorland) Gibbs sävelsi vuonna 1944 poikansa kaaduttua sodassa. Gibbsin orkesteriteosten joukossa ovat myös Threnody jousikvartetille ja jousiorkesterille (1956) sekä Léon Goossensille omistettu oboekonsertto. Gibbs sävelsi pienen määrän urkuteoksia ja useita pianoteoksia, joihin kuuluvat In the High Alps -sarja (1924) ja kahdeksan preludin kokonaisuus Lakeland Pictures (1940). == Lähteet == Luokka:Brittiläiset säveltäjät Luokka:Brittiläiset kuoronjohtajat Luokka:Vuonna 1889 syntyneet Luokka:Vuonna 1960 kuolleet
Patrick Hadley

Patrick Hadley (5. maaliskuuta 1899 Cambridge – 17. joulukuuta 1973 King's Lynn) oli brittiläinen säveltäjä.Patrick Hadley MusicWeb International Hadley palveli ensimmäisessä maailmansodassa, jonka loppuvaiheissa sai oikean alaraajan amputointiin johtaneen vamman. Hadleyn vanhempi veli kaatui sodassa. Hadley opiskeli aluksi Winchester Collegessa ja sodan jälkeen Cambridgen yliopiston Pembroke Collegessa. Hänen opettajiaan olivat Charles Wood ja Cyril Rootham. Hän sai musiikin kandidaatin arvon vuonna 1922 ja taiteiden maisterin arvon vuonna 1925. Hadley opetti sävellystä Royal College of Musicissa päästyään sen henkilökunnan jäseneksi vuonna 1925. Vuonna 1938 hän sai Gonville and Caius Collegen Fellowshipin ja aseman Cambridgen yliopiston luennoitsijana. Toisen maailmansodan aikana hän toimi Boris Ordin sijaisena Cambridge University Music Societyn musiikillisena johtajana. Hadley valittiin vuonna 1946 Cambridgen yliopiston musiikin professoriksi. Hän pysyi tässä asemassa, kunnes jäi eläkkeelle vuonna 1962. Hänen johdollaan opiskelivat muiden muassa Raymond Leppard, David Lumsden ja Peter le Huray. Hadley vietti eläkepäiviä kotonaan Heachamissa. Hän sairasti yläruoansulatuskanavan syöpää ennen kuin kuoli 74-vuotiaana joulukuussa 1973. Hadleyn musiikissa ilmenevät Frederick Deliuksen ja kansanmusiikin vaikutteet. Hän sai innoitusta myös Irlannin ja Norfolkin maisemista. Hadleyn teosten joukossa ovat baritonille, kuorolle ja orkesterille sävelletty, kansanlauluun pohjautuva Symphonic Ballad – The Trees so High sekä virsisävelmät I Sing of a Maiden ja My Beloved Spake. Ralph Vaughan Williamsin 70-vuotissyntymäpäivän kunniaksi Hadley sävelsi sävelrunon One Morning in Spring. Hän sävelsi myös kantaatit The Hills (1944), Fen and Flood ja Connemara. == Lähteet == Luokka:Brittiläiset säveltäjät Luokka:Vuonna 1899 syntyneet Luokka:Vuonna 1973 kuolleet
Roger Nimier

Roger Nimier (1925 Pariisi, Ranska – 1962) oli ranskalainen kirjailija, toimittaja, kustannustoimittaja ja elokuvakäsikirjoittaja. Hän ei kuulunut eksistentialismin, abusurdismin ja sitoutumisen leimaamaan 1950-luvun kirjallisuuden valtavirtaan, vaan hänen romaaninsa arvomaailma edustaa miehistä ystävyyttä ja aristokratiaa. Hänen nimeään kantaa kirjallisuuspalkinto Prix Roger-Nimier.Arnaud de La Grange, lauréat du prix Roger Nimier 2019, Livreshebdo, viitattu 14.7.2021 Kirjailijaryhmä Les Hussardsin nimi on peräisin hänen romaanistaan Le Hussard bleu (1950)Les Hussards, Oxford Reference, viitattu 14.7.2021 . Ryhmään kuuluivat hänen lisäkseen muun muassa kirjailijat Antoine Blondin, Jacques Laurent ja Michel Déon.Les Hussards, Larousse, viitattu 14.7.2021 . Romaaneillaan Les Epées (1949) ja Le Hussard bleu Nimier asettuu johtohahmoksi ryhmään, joka kyseenalaistaa Ranskan vastarintaliikkeen sankaruuden. Teosten päähenkilö Francois Sanders irtautuu vastarintaliikkeestä, liittyy Saksan poliisiin ja luovuttaa tyttöystävänsä ammuttavaksi.Elina Martikainen, Kirjotettu sota, Väitöskirja, Tampereen yliopisto 2013. Nimierin käsikirjoittamia elokuvia on esimerkiksi Louis Mallen ohjaama Hissillä mestauslavalle (1957)., viitattu 14.7.2021 Nimier kuoli auto-onnettomuudessa. ==Lähteet== ==Aiheesta muualla== * Club Roger Nimier Luokka:Ranskalaiset kirjailijat Luokka:Vuonna 1925 syntyneet Luokka:Vuonna 1962 kuolleet
Luettelo vähintään 50 maaottelua Walesin maajoukkueessa pelanneista
jalkapalloilijoista

Tämä on luettelo vähintään 50 maaottelua Walesin maajoukkueessa pelanneista jalkapalloilijoista. Vuodet-sarakkeessa ovat pelaajan ensimmäisen ja viimeisen maaottelun vuodet, aktiivipelaajilla vain ensimmäisen. __TOC__ == Miehet == Sija Nimi Ottelut Maalit Vuodet 1\. Chris Gunter 100 0 2007– 2\. Wayne Hennessey 95 0 2007– 3\. Neville Southall 92 0 1982–1997 4\. Gareth Bale 90 33 2006– 5\. Ashley Williams 86 2 2007–2019 6\. Gary Speed 85 7 1990–2004 7\. Craig Bellamy 78 19 1998–2013 8\. Joe Ledley 77 4 2005–2018 9\. Dean Saunders 75 22 1986–2001 10\. Peter Nicholas 73 2 1979–1992 10\. Ian Rush 73 28 1980–1996 12\. Mark Hughes 72 16 1984–1999 12\. Joey Jones 72 1 1975–1986 14\. Ivor Allchurch 68 23 1951–1966 15\. Brian Flynn 66 7 1975–1984 16\. Andy Melville 65 3 1989–2004 17\. Ryan Giggs 64 12 1991–2007 17\. Sam Vokes 64 11 2008– 19\. David Phillips 62 2 1984–1996 20\. Aaron Ramsey 61 16 2008– 21\. Barry Horne 59 2 1988–1996 21\. Cliff Jones 59 16 1954–1970 21\. Kevin Ratcliffe 59 0 1981–1993 21\. Terry Yorath 59 2 1970–1981 25\. Ben Davies 58 0 2012– 25\. Simon Davies 58 6 2001–2010 25\. Robert Earnshaw 58 16 2002–2011 25\. Leighton Phillips 58 0 1971–1982 29\. Joe Allen 57 2 2009– 30\. Leighton James 54 10 1972–1983 30\. Mark Pembridge 54 6 1991–2004 32\. Dai Davies 52 0 1975–1983 32\. Sam Ricketts 52 0 2005–2014 32\. Carl Robinson 52 1 1999–2009 35\. James Collins 51 3 2004–2016 35\. John Hartson 51 14 1995–2005 35\. John Mahoney 51 1 1968–1983 35\. Mickey Thomas 51 4 1977–1986 39\. Paul Jones 50 0 1997–2006 39\. Andy King 50 2 2009– 39\. Rod Thomas 50 0 1967–1978 == Lähteet == * Walesiläiset maajoukkuepelaajat Maajoukkueessa 50 maaottelua
Jørgen Nielsen

Niels Jørgen Nielsen (1902 Pårup, Silkeborg, Tanska – 1945 Kööpenhamina, Tanska) oli tanskalainen kirjailija. Hän poikkesi aikansa realismista pessimistisellä psykologisella ja eksistentiaalisella näkökulmallaan, jolla hän kuvaa maaseudun köyhälistöä. Esikoisnovellikokoelma Lavt land ilmestyi 1929. Sen jälkeen hän kirjoitti romaaneja ja 1944 ilmestyneen runokokoelman Figurer i et landskab. Hän kärsi masennuksesta ja teki itsemurhan.Jørgen Nielsen, Dansk Biografisk Leksikon, viitattu 13.7.2021 ==Lähteet== Luokka:Tanskalaiset kirjailijat Luokka:Vuonna 1902 syntyneet Luokka:Vuonna 1945 kuolleet
Piccolomini

Piccolomini on italialainen aatelissuku, joka nousi merkittävään asemaan Sienassa 1200-luvulta lähtien. Piccolominit olivat paavinvaltaa kannattavien guelfien johtavia sukuja. Suku johtaa alkuperänsä myyttiseen Clusiumin kuninkaasen Lars Porsennaan. Piccolominien taloudellisen menestyksen huippu oli 1200-luvulla, huolimatta siitä, että heidät karkotettiin kahdesti kotikaupungistaan Sienasta, joka oli guelfien vastustajien ghibelliinien tukikohta. Piccolominien pankilla oli Italian lisäksi haarakonttoreita myös Ranskassa ja Englannissa. Piccolominit onnistuivat selviämään 1400-luvun talouskriisistä suuren maaomaisuutensa ansiosta, ja vuonna 1458 Pyhän saksalais-roomalaisen keisarikunnan keisari Fredrik III antoi suvulle kreivin arvon. Piccolominin sukuun kuuluu useita merkittäviä sotilaita kuten Ottavio Piccolomini, prelaatteja, oppineita sekä kaksi paavia, Pius II ja Pius III. == Lähteet == Luokka:Italian aateli Luokka:Sienan historia
Piccolomini (Kuun kraatteri)

pienoiskuva Piccolomini on halkaisijaltaan 87,58 kilometrin levyinen kraatteri Kuussa, koordinaateissa -28.26 ° N, 30.54 ° W. Kraatteri on nimetty tähtitieteilijä Alessandro Piccolominin (1508–1579) mukaan. == Lähteet == Luokka:Kuun kraatterit
Ippolito Nievo

Ippolito Nievo (1831 Padova – 1861) oli italialainen kirjailija. Hän sai oikeustieteellisen koulutuksen. Hän työskenteli Italian yhdistämisessä paitsi kirjoituksillaan, myös konkreettisesti osallistumalla Giuseppe Garibaldin Sisilian-sotaretkeen. Nievo kirjoitti tuotantonsa pääasiassa kolmessa vuodessa 1856–1858. Tuotantoon kuuluu runoja, romaaneja ja näytelmiä. Hänen tunnetuin teoksensa on hänen kuolemansa jälkeen ilmestynyt romaani Le confessioni di un ottuagenario (nyk. Le confessioni di un italiano) Nievo hukkui laivan haaksirikkouduttua hänen ollessaan matkalla Palermosta Napoliin. ==Suomennettu tuotanto== Otteita teoksesta Le confessioni di un italiano on antologiassa Italian kirjallisuuden kultainen kirja, toim. Tyyni Tuulio, Helsinki: WSOY 1945. ==Katso myös== * RN Ippolito Nievo, Iitalian laivaston alus ==Lähteet== ==Aiheesta muualla== Luokka:Italialaiset kirjailijat Luokka:Vuonna 1831 syntyneet Luokka:Vuonna 1861 kuolleet
Pohjankävijäin merkintöjä

Pohjankävijäin merkintöjä on Kira Jääskeläisen ohjaama ja käsikirjoittama suomalainen dokumenttielokuva vuodelta 2019. Elokuvassa Jääskeläinen seuraa tutkimusmatkailija Sakari Pälsin käyttämää reittiä, jonka Pälsi teki vuosien 1916-1919 välisenä aikana tutkiakseen Siperiassa sijaitsevaa Tšukotkan aluetta sekä siellä asuvia ihmisiä. Elokuvan taustamateriaaleina on käytetty Pälsin matkalta laatimia kirjeitä ja muistiinpanoja sekä hänen kuvaamaansa elokuvaa Arktisia matkakuvia (1917), jonka materiaalia yhdistetään Jääskeläisen kuvaamiin kohtauksiin. == Lähteet == == Aiheesta muualla == * Luokka:Vuoden 2019 dokumenttielokuvat Luokka:Vuoden 2019 suomalaiset elokuvat Luokka:Suomalaiset dokumenttielokuvat
North Platte (Nebraska)

North Platte on kaupunki Nebraskan osavaltiossa, Yhdysvalloissa. Se kuuluu Lincolnin piirikuntaan. Siellä asuu 23 639 asukasta. == Väestö == Kaupungissa asui 23 639 asukasta vuonna 2019, ja väestö on laskenut 4,4 prosentilla eli hieman yli tuhannella asukkaalla vuodesta 2010. == Historia == North Platte perustettiin vuonna 1866. == Lähteet == Luokka:Nebraskan kaupungit
Lincolnin piirikunta (Arkansas)

Lincolnin piirikunta on Yhdysvaltojen Arkansas’n osavaltiossa sijaitseva piirikunta. Siellä asuu 13 695 asukasta. Piirikunnan hallintokeskus on Star Cityn kaupunki. == Historia == Lincolnin piirikunta perustettiin 28. maaliskuuta 1871. Se nimettiin Abraham Lincolnin mukaan. == Lähteet == Luokka:Arkansas’n piirikunnat
Fan (elokuva)

Fan (suomeksi ”Fani”) on vuonna 2016 ensi-iltansa saanut intialainen hindinkielinen toimintatrilleri, jonka on ohjannut Maneesh Sharma ja kirjoittanut Sharma ja Habib Faisal. Elokuvan on tuottanut Aditya Chopra. Shah Rukh Khan näyttelee kaksoisroolissa elokuvatähti Aryan Khannaa ja hänen pakkomielteistä faniaan Gaurav Chandnaa, joka näyttää aivan häneltä. Gaurav hakkaa kilpailevan näyttelijän miellyttääkseen Aryania, mutta idoli rankaiseekin häntä, mikä saa murtuneen fanin suunnittelemaan kostoa. == Näyttelijät == == Soundtrack == == Palkinnot == Palkinto Päivämäärä Kategoria Saaja Tulos BIG ZEE Entertainment Awards 29. heinäkuuta 2017 Viihdyttävin jännityselokuva Fan Viihdyttävin miesnäyttelijä jännityselokuvassa Shah Rukh Khan Filmfare Awards 14. tammikuuta 2017 Paras miespääosa Parhaat erikoistehosteet Red Chillies VFX Indian Film Festival of Melbourne 11.–21. elokuuta 2016 Paras miesnäyttelijä Shah Rukh Khan International Indian Film Academy Awards 14.–15. heinäkuuta 2017 Paras miespääosa Paras suoritus negatiivisessa roolissa Paras maskeeraus Greg Cannom Parhaat erikoistehosteet Red Chillies VFX Mirchi Music Awards 18. helmikuuta 2017 Paras kappaletuottaja (ohjelmointi ja sovittelu) Sourav Roy (”Jabra Fan”) Paras kappalesuunnittelu (äänitys ja miksaus) Vijay Dayal (”Jabra Fan”) News18 Movie Awards 20. maaliskuuta 2017 Paras naistulokas Shriya Pilgaonkar Nickelodeon Kids’ Choice Awards India 5. joulukuuta 2016 Paras mieselokuvanäyttelijä Shah Rukh Khan Paras viihdyttäjä (myös elokuvasta Dilwale) Stardust Awards 21. joulukuuta 2016 Paras tarina Maneesh Sharma Paras miespääosa Shah Rukh Khan Vuoden miesesiintyjä Paras mieslaulaja Nakash Aziz (”Jabra Fan”) Zee Cine Awards 11. maaliskuuta 2017 Paras suoritus negatiivisessa roolissa Shah Rukh Khan Paras koreografia Vaibhavi Merchant (”Jabra Fan”) == Lähteet == == Aiheesta muualla == * * Luokka:Vuoden 2016 intialaiset elokuvat Luokka:Intialaiset toimintatrillerit Luokka:Intialaiset psykologiset jännityselokuvat Luokka:Hindinkieliset elokuvat Luokka:Yash Raj Filmsin elokuvat Luokka:Maneesh Sharman ohjaamat elokuvat
Teknetiumheksafluoridi

Teknetiumheksafluoridi (TcF6) on teknetiumin ja fluorin muodostama epäorgaaninen molekyyliyhdiste. ==Ominaisuudet ja valmistus== Huoneenlämpötilassa teknetiumheksafluoridi on keltaista kiteistä ainetta. Yhdisteen alkeiskoppi on kuutiollinen ja alle -4,54 °C:n lämpötilassa ortorombinen. Aine hydrolysoituu veden vaikutuksesta ja liukenee vetyfluoridiin. Teknetiumheksafluoridi on vahva hapetin ja reagoi esimerkiksi alkalimetallifluoridien kanssa muodostaen kompleksisen heksafluoroteknetaatti(V)ionin ([TcF6]-), jossa teknetium on pelkistynyt hapetusluvulta +VI hapetusluvulle +V. Teknetiumheksafluoridia valmistetaan kuumentamalla teknetiumia ja fluoria 350-400 °C:n lämpötilaan. Toinen vaihtoehto on ammoniumperteknetaatin ja fluorin reaktio. Teknetiumheksafluoridi esiintyy usein rikastetun uraaniheksafluoridin epäpuhtautena. ==Lähteet== Luokka:Fluoridit Luokka:Teknetiumyhdisteet
Luettelo vähintään 50 maaottelua Ruotsin maajoukkueessa pelanneista
jalkapalloilijoista

Tämä on luettelo vähintään 50 maaottelua Ruotsin maajoukkueessa pelanneista jalkapalloilijoista. Vuodet-sarakkeessa ovat pelaajan ensimmäisen ja viimeisen maaottelun vuodet, aktiivipelaajilla vain ensimmäisen. __TOC__ == Miehet == Päivitetty 13. heinäkuuta 2021. Sija Nimi Ottelut Maalit Vuodet Lähde 1\. Anders Svensson 148 21 1999–2013 2\. Thomas Ravelli 143 0 1981–1997 3\. Andreas Isaksson 133 0 2002–2016 3\. Sebastian Larsson 133 10 2008– 5\. Kim Källström 131 16 2001–2016 6\. Zlatan Ibrahimović 118 62 2001– 7\. Olof Mellberg 117 8 2002–2012 8\. Roland Nilsson 116 2 1986–2000 9\. Björn Nordqvist 115 0 1963–1978 10\. Niclas Alexandersson 109 7 1993–2008 11\. Henrik Larsson 106 37 1993–2009 12\. Patrik Andersson 96 3 1991–2002 13\. Orvar Bergmark 94 0 1951–1965 13\. Mikael Lustig 94 6 2008– 15\. Marcus Berg 90 24 2008– 16\. Andreas Granqvist 88 9 2006– 17\. Teddy Lučić 86 0 1995–2006 18\. Johan Elmander 85 20 2002–2015 19\. Kennet Andersson 83 31 1990–2000 20\. Christian Wilhelmsson 79 9 2001–2012 21\. Ronnie Hellström 77 0 1968–1980 22\. Tobias Linderoth 76 2 1999–2008 23\. Joachim Björklund 75 0 1991–2000 23\. Fredrik Ljungberg 75 14 1998–2008 23\. Jonas Thern 75 6 1987–1997 26\. Marcus Allbäck 74 29 1999–2008 26\. Daniel Andersson 74 1 1997–2009 26\. Håkan Mild 74 8 1991–2001 29\. Kalle Svensson 73 0 1949–1958 30\. Bosse Larsson 70 17 1964–1978 31\. Ingemar Erlandsson 69 2 1978–1985 31\. Stefan Schwarz 69 6 1989–2001 33\. Glenn Hysén 68 6 1981–1990 34\. Mikael Nilsson 64 6 2002–2009 34\. Ola Toivonen 64 14 2007– 36\. Emil Forsberg 62 13 2014– 37\. Albin Ekdal 61 0 2011– 38\. Martin Dahlin 60 29 1991–2000 39\. Roger Ljung 59 3 1988–1995 40\. Stig Fredriksson 58 2 1979–1987 40\. Magnus Hedman 58 0 1997–2004 40\. Anders Limpar 58 6 1987–1996 43\. Erik Edman 57 1 2001–2009 43\. Gunnar Gren 57 32 1940–1958 43\. Bengt Gustafsson 57 0 1951–1963 43\. Klas Ingesson 57 13 1989–1998 43\. Mattias Jonsson 57 9 1996–2006 43\. Pontus Kåmark 57 0 1991–2002 43\. Erik Nilsson 57 0 1938–1952 50\. Robert Prytz 56 13 1980–1989 51\. Roland Grip 55 1 1968–1974 52\. Åke Johansson 53 1 1956–1965 53\. Gösta Sandberg 52 10 1951–1961 53\. Glenn Strömberg 52 7 1982–1990 55\. Martin Olsson 51 5 2010– 55\. Agne Simonsson 51 27 1957–1967 55\. Pontus Wernbloom 51 2 2007–2016 58\. Daniel Majstorović 50 1 2003–2013 == Lähteet == Ruotsalaiset maajoukkuepelaajat Maajoukkueessa 50 maaottelua
Jenny Offill

Jenny Offill (s. 1968) on yhdysvaltalainen kirjailija. Kirjailijantyönsä ohella hän opettaa kirjoittamista Columbian yliopistossa Muun muassa The New York Times nosti Offillin teoksen Syvien pohdintojen jaosto vuonna 2018 yhdeksi niistä 15 teoksesta, jotka muuttavat tapaamme lukea ja kirjoittaa. Se oli ehdolla mm. Folio Prizen, Pen Faulkner Awardin ja International Dublin Awardin saajaksi, ja siitä ollaan sovittamassa elokuvaa. Offillini uudempi romaani Ilmastoja kertoo Donald Trumpin valinnan jälkeisestä ajasta Yhdysvalloissa, ja se valittiin Women’s Prize For Fiction -ehdokkaaksi. == Suomennetut teokset == * Syvien pohdintojen jaosto (2018) * Ilmastoja (2020) == Lähteet == Luokka:Yhdysvaltalaiset kirjailijat Luokka:Vuonna 1968 syntyneet Luokka:Elävät henkilöt
Shahin Doagu

Shahin Doagu (s. 1984 Iran) on suomalais-iranilainen toimittaja ja uutisankkuri, joka työskentelee MTV Uutisissa. Aiemmin hän oli lehtitoimittajana Keskisuomalaisessa ja Maaseudun Tulevaisuudessa. Doagu muutti Suomeen kiintiöpakolaisena perheensä kanssa Iranista vuonna 1990. Hän on ensimmäinen maahanmuuttajataustainen vakiouutisankkuri suomenkielisissä tv- uutisissa. == Lähteet == Luokka:Suomalaiset toimittajat Luokka:Vuonna 1984 syntyneet Luokka:Elävät henkilöt Luokka:Suomalaiset uutisankkurit Luokka:Suomen kurdit
Nína Björk Árnadóttir

Nína Björk Árnadóttir (1941 Thoreyjarnupur, Islanti – 2000Nína Björk Árnadóttir, Nordic Women's Literature, viitattu 14.7.2021 ) oli islantilainen runoilija ja näytelmäkirjailija. Hänen aiheitaan ovat naisen elämän eri puolet. ==Suomennettuja runoja== ;LähdeNína Björk Árnadóttir, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu 14.7.2021 Nínan runoja on suomeksi julkaistu antologiassa Ja tunturin takaa kuulet –: Islannin sodanjälkeistä lyriikkaa, suom. ja toim. Maj-Lis Holmberg, Espoo: Weilin+Göös 1977 ISBN 951-35-1521-4 * Ihmeellistä on kysyä ihmisiltä * Ja hän tuli ja näytti minulle (Og hann kom og sýndi méri): I * Joki rakkaus ja toive (Áin ástin og óskin): II * Lapsille ja aikuisille (Fyrir börn og sýndi mér): 12, 29, 30 * Runo (Ljóð) ==Lähteet== Luokka:Islantilaiset kirjailijat Luokka:Vuonna 1941 syntyneet Luokka:Vuonna 2000 kuolleet
Lumi Maunuvaara

Lumi Helmi Maunuvaara (s. 1997) on Havu Cosmetics -luonnonkosmetiikkayrityksen toimitusjohtaja ja toinen perustaja. Maunuvaara on kemiantekniikan kandidaatti Aalto-yliopistosta. Yrityksen kaikki tuotteet ovat täysin biohajoavia. Prototyypit Maunuvaara teki Aalto-yliopiston CHEMARTS-kesäkurssilla vuonna 2017, jonka jälkeen tuotteet olivat syksyllä esillä Habitare- designmessuilla. Maunuvaaran innovimat tuotteet herättivät myös kansainvälistä kiinnostusta, jopa tunnettu design-lehti Wallpaper kiinnostui niistä. Ensimmäinen Havu Cosmeticsin huulipunaerä tuli myyntiin syksyllä 2018. Se myytiin vuorokaudessa loppuun. Maunuvaara haluaa erityisesti keskittyä värikosmetiikkaan. == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1997 syntyneet Luokka:Elävät henkilöt
Marjo Keiramo

Marjo Keiramo (s. 1965 Halsua) on diplomi-insinööri ja tekniikan tohtori Aalto-yliopistosta. Hän on viides nainen, joka on väitellyt laiva- ja meritekniikan alalta Suomessa. Keiramo on kehittänyt mallin risteilylaivojen konseptisuunnitteluun. Hän oli 10 vuotta töissä Turun telakkaa pyörittävissä yhtiöissä, ensin Kvaerner Masa Yardsissa joka muuttui omistajavaihdoksen myötä STX:ään. Keiramo oli muutaman vuoden Pietarsaaressa luksuspurjeveneitä rakentavan Baltic Yachtsin toimitusjohtaja. Vuodesta 2012 lähtien Keiramo on ollut kehittämässä uusia laivakonsepteja Royal Caribbeanin Euroopan- organisaatiossa. == Lähteet == Luokka:Vuonna 1965 syntyneet Luokka:Suomalaiset insinöörit Luokka:Suomalaiset laivanrakentajat Luokka:Elävät henkilöt
Legenda (patsas)

Legenda on hiihtäjä Juha Miedon patsas Kurikan keskustassa sijaitsevassa Keskuspuistikossa. Kuvanveistäjä Pekka Jylhän tekemä patsas paljastettiin 26. syyskuuta 2020. Patsashankkeen toteutti Miedon urheiluseura Kurikan Ryhti yhteistyössä muun muassa Kurikan kaupungin kanssa. Patsas on lahjoitettu kansalaiskeräyksellä. == Hanke == Juha Miedon patsaasta jätettiin kansalaisaloite vuonna 2017. Miedon toiveesta patsas rahoitettiin kansalaiskeräyksellä, sillä hän ei halunnut, että Kurikan kaupunki kuluttaisi siihen verorahaa. Rahoitusta tehtiin myös yksittäisillä lahjoituksilla. Hankkeessa oli mukana nuoruudessaan Kurikassa asunut Nokian entinen pääjohtaja Jorma Ollila, joka toimi myös patsaan suunnittelutyöryhmän puheenjohtajana. Patsaasta oli ollut puhetta pitkään, mutta Mieto ei ollut aiemmin suhtautunut siihen suopeasti. Kesällä 2018 järjestettiin kutsukilpailu, jonka voitti kuvanveistäjä Pekka Jylhän teos Legenda. Jylhä sai teokseensa inspiraation Lahden vuoden 1978 MM-kilpailujen 50 kilometrin hiihdosta otetusta valokuvasta. Patsas maksoi noin 130 000 euroa. Ylimääräiset rahat käytettiin Kurikan Ryhdin nuorisotyöhön. == Veistoksen paljastaminen == Legenda oli alun perin tarkoitus paljastaa jo toukokuun alussa 2020, mutta koronaviruspandemian vuoksi julkistaminen siirtyi syyskuun 26. päivälle. Lauantaiseen paljastustilaisuuteen osallistui satamäärin yleisöä, ja kaupungin kadut suljettiin ennen tilaisuutta. Mieto saapui paikalle hevoskyydillä yhdessä kuvanveistäjä Jylhän kanssa. Tapahtuman juonsi hiihtäjä Kalle Lassila, ja juhlapuheet pitivät Kurikan kaupunginvaltuuston puheenjohtaja Anna-Maija Koskela ja Pekka Jylhä. Patsasta olivat paljastamassa myös hiihtäjät Siiri Rantanen ja Hilkka Riihivuori. == Teoksen kuvaus == Veistoksen kaksi metriä korkea alaosa on metallia, joka on valaistu ja maalattu metsää kuvaten vihreäksi. Alaosan päällä on Miedon pituuden mukaisesti 197-senttinen, Mietoa kuvaava hiihtäjä, joka on valmistettu hiotusta pronssista. Hahmolla on pipo päässä, sukset jalassa, numerolappu rinnassa ja se on työntänyt sauvoilla vauhtia eteenpäin. Patsas on neljä metriä korkea. Tiedosto:Osakuva 1 Legenda by Pekka Jylhä.JPG|Juha Mietoa luonnollisessa koossa esittävä veistoksen yläosa on hiottua pronssia. Tiedosto:Osakuva 2 Legenda by Pekka Jylhä.JPG|Veistoksen metsää kuvaava alaosa on laserleikattua terästä. == Katso myös == * Luettelo Kurikan julkisista taideteoksista ja muistomerkeistä == Lähteet == == Aiheesta muualla == *Juha Mieto -veistoksen paljastustilaisuus (YouTube, Kurikan kaupunki) *Juha Mieto -veistoksen kutsuvierastilaisuus (YouTube, Kurikan kaupunki) Luokka:Suomen patsaat ja veistokset Luokka:Kurikka
Meren tuomat

Meren tuomat on Anna Antsalon ohjaama ja käsikirjoittama suomalainen dokumenttielokuva vuodelta 2021. Elokuva tarkastelee merien roskaantumista ja siinä seurataan kolmea henkilöä, jotka harrastavat rantojen haravointia eli keräävät sinne ajautuneita roskia. Hollantilainen Jolanda lähestyy rannoille ajautuneita roskia arkeologian näkökulmasta, japanilainen Shige kerää rannoilta luita sekä kasvien siemeniä ja britti Rob siivoa rannoilta löytämiään esineitä pois luonnosta. == Arvosteluja == Helsingin Sanomat Miska Rantanen Hufvudstadsbladet Krister Uggledahl == Lähteet == Luokka:Vuoden 2021 suomalaiset elokuvat Luokka:Suomalaiset dokumenttielokuvat
Kauppakeskus Saari

Kauppakeskus Saari on marraskuussa 2018 avattu kauppakeskus Helsingin Laajasalossa. Saaren rakennustyöt aloitettiin toukokuussa 2017 ja ne kestivät lokakuuhun 2018 asti. Kauppakeskus korvasi vanhan, 1970-luvulla rakennetun ostoskeskuksen. Kauppakeskuksen vieressä Laajasalontiellä pysähtyvät Herttoniemen metroasemalta liikennöivät bussilinjat 84, 85, 86, 88 ja 88B. Yölinjoista lähellä pysähtyvät linjat 86N ja 87N. Kauppakeskuksessa on yli 8 000 neliömetriä vuokrattavaa liiketilaa, rakennuksen kokonaispinta-ala on 18 700 neliömetriä. == Liikkeitä == Kauppakeskuksessa toimivia liikkeitä ovat muun muassa Alko, K-Supermarket, Laajasalon apteekki ja S-market. Lisäksi Saaressa toimii kuntosali Fitness24Seven, Helsingin kaupungin nuorisopalveluiden tilat sekä Laajasalon kirjasto. Saaressa toimivia ravintoloita ovat muun muassa King Kebab, Kotipizza sekä Subway. == Lähteet == == Aiheesta muualla == * Kauppakeskuksen kotisivut Luokka:Helsingin kauppa- ja ostoskeskukset Luokka:Laajasalo
Tuomas Raja

Tuomas Raja on suomalainen rehtori, liikunnanopettaja sekä yleisurheiluvalmentaja ja -kommentaattori. Raja on ollut vuosikymmeniä mukana Helsingin Kisa-Veikkojen toiminnassa. Hän on työskennellyt myös Suomen Urheiluliiton palveluksessa. Lisäksi Raja on toiminut yleisurheiluasiantuntijana Ylen radio- ja televisiolähetyksissä. Raja on Pohjois-Haagan yhteiskoulun rehtori. == Lähteet == Luokka:Syntymävuosi puuttuu Luokka:Suomalaiset yleisurheiluvalmentajat Luokka:Suomen koulujen rehtorit Luokka:Elävät henkilöt
Serowe

Serowe on kaupunki itäisessä Botswanassa, ja se on Botswanan Central Districtin pääkaupunki. Kaupungissa asui vuonna 2011 noin 50 800 asukasta, ja vuoden 2020 arvion mukaan 60 849 asukasta. Väestö on selvässä kasvussa. == Etäisyyksiä == * Francistown: 160 kilometriä koilliseen * Selebi-Pikwe: 120 kilometriä itään * Mahalapye: 170 kilometriä etelään == Lähteet == Luokka:Botswanan kaupungit
Masunga

Masunga on kylä ja Botswanan North-East District -alueen hallinnollinen keskus. Se sijaitsee maan itäosissa. Kaupungissa asuu 5 696 asukasta (2011). Kaupungin väestö on nopeassa kasvussa, sillä väestön vuosittainen kasvu on yli viisi prosenttia. Kaupungin aikavyöhyke on sama kuin Suomen talviaika eli normaaliaika. == Lähteet == Luokka:Botswanan kaupungit
Mjini Magharibin alue

Mjini Magharibin alue on yksi Tansanian 31 alueesta. Se sijaitsee Ungujan saarella, ja sen pääkaupunki on Sansibar. Alueen väkiluku on 593 678\. == Alueet == Minji Magharibin alue on jaettu kahteen alueeseen: * Magharibi (370 645 asukasta) * Minji (223 033 asukasta) == Lähteet == Luokka:Tansanian alueet
Mikonsaari (Lappeenranta)

Mikonsaari on saari varsinaisella Saimaan Pien-Saimaalla Lappeenrannassa Etelä-Karjalassa. == Maantietoa == Mikonsaari on 2,5 kilometriä pitkä, 1,2 kilometriä leveä ja sen pinta-ala on kartasta mitattuna noin 1,3 neliökilometriä . Saaren keskiosassa on matala ja kapea saarenosa, joka muodostuu kahden lahden Suurlahden ja Pienlahden seurauksena. Niiden väliin jää Väliniemi. Saaren mäet kohoavat muutamassa kohtaa yli 90 metrin ja korkein mäki sijaitsee saaren luoteisosassa ja Kotaniemessä. Saari sijaitsee itäisellä Pien-Saimaalla pienen saariston keskellä. Saaren koillispuolella aukeaa Niemisenselkä ja lounaispuolella Mikonsaarenselkä. Niemisenselän takana näkyy Vehkataipaleensaaren niemimaa Nieminen. Lounaispuolella sijaitsee Voisalmensaari. Pienempiä lähisaaria ovat luoteessa Kanisaari, Kuuluodot, Ronko, Heposalo, Tupasalo, Niittusaari ja Nautasaaret, etelässä Suuri- ja Pieni Kaijansaari, kaakossa Suuri Mustasaari, ja koillisessa Kuuluoto ja Rajaluoto. Metsäisessä saaressa ei ole järviä tai kosteikkoja. Saaren kiinteä asutus on neljän tilan muodostamaa haja-asutusta. Vapaa-ajan asuntoja on noin 30. Pieniä peltopalstoja on vain kuusi. Saarelle tulee Lappeenrannan Lauritsalasta maantie. Se alkaa Luukkaansalmen siltana, joka liittyy yhdystiehen 4081. Siitä haarautuu Hyötiönsaaressa Pieneen Lamposaareen johtava tie, joka haarautuu ennen sitä Kotasaaren, Kotaliesisaaren, Pienen Mustasaaren ja Suuren Mustasaaren kautta kulkevaksi kylätieksi. Saarien väliset vesiosuudet ovat ehjää pengertietä, joka katkeaa lyhyeen siltaan juuri ennen Mikonsaarta. Matkaa mantereelta tulee noin neljä kilometriä. Saaren lounaispuolelle on merkitty Saimaan syväväylä, jonka syväys on 4,2 metriä. == Luontoarvoja == Saarelle on merkitty lyhyt 2,5 kilometriä pitkä luontopolku, jossa on laavu ja nuotiopaikka. == Historiaa == Tarinan mukaan äiti ja poika Mikko pelastautuivat Lappeenrannassa riehuvia taisteluita vuonna 1741 piiloutuen kelluvaan tervatynnyriin. Tynnyri rantautui saareen, jota kutsuttiin tämän jälkeen Mikonsaareksi. Mikonsaaren etelärannassa on jo 1930-luvulta asti tiedetty olevan kivikauteen liittyvä asuinpaikka. Vuonna 2006 suoritetuissa koekaivauksissa löytyi turvekerroksen alta tumman värinen kulttuurimaakerros, josta tavattiin tyypillistä kampakeramiikkaa, Uskelan keramiikkaa ja ohutseinäistä asbestikeramiikkaa. Kuoppaliesiä ei löytynyt. == Lähteet == === Huomioita === === Viitteet === Luokka:Lappeenrannan saaret Luokka:Saimaan saaret
Foylen sota

Foylen sota on brittiläinen dekkaridraamasarja, joka sijoittuu toiseen maailmansotaan ja sen jälkeiseen aikaan. Foylen sodan loi Midsomerin murhien käsikirjoittaja ja luoja Anthony Horowitz ja sen teetätti ITV pitkään jatkuneen Komisario Morsen jälkeen. Vuonna 2007 ITV:n ohjelmien johtaja lopetti Foylen sodan, mutta hänen seuraajansa Peter Fincham joutui elvyttämään ohjelman valituksien ja julkisen vaatimuksen seurauksena. Sarjan julkaisu alkoi 27.10.2002 ja loppui 18.1.2015. Sarja lopetettiin, koska tuotantokustannuksia pidettiin liian suurina. Sarjan päähenkilö on ylitarkastaja Christopher Foyle, jota esittää Michael Kitchen. Muita hahmoja ovat Samantha "Sam" Stewart (Honeysuckle Weeks), ylikonstaapeli (myöhemmin komisario) Paul Milner (Anthony Howell) ja Foylen poika Andrew Foyle (Julian Ovenden). == Lähteet == Luokka:2000-vuosikymmenen brittiläiset draamasarjat Luokka:2000-vuosikymmenen brittiläiset rikossarjat Luokka:2010-luvun brittiläiset draamasarjat Luokka:2010-luvun brittiläiset rikossarjat Luokka:ITV:n televisio-ohjelmat Luokka:Toinen maailmansota fiktiossa
Hyvikkälä

Hyvikkälä on 200 asukkaan kylä Janakkalassa, josta on löydetty n. vuonna 1300 haudattu Janakkalan miekkamies. Kylässä on kyläyhdistys ja VPK. Hyvikkälästä on matkaa Linnatuuleen 6 kilometriä ja kunnan päätaajamiin, Turenkiin ja Tervakoskelle, noin 12 kilometriä. Hämeenlinnaan matkaa on 20 kilometriä. == Lähteet == Luokka:Janakkalan kylät
Gogolin (kunta)

Gogolin (Gmina Gogolin, ) on kaupungin sisältävä maalaiskunta Krapkowicen piirikunnassa Puolassa. Sen väkiluku oli vuoden 2019 lopussa 12 662\. Kunnan hallintokeskus on Gogolinin kaupunki. Gogolinin kunnan yhdeksän kylää ovat Chorula, Malnia, Odrowąż, Górażdże, Kamień Śląski, Kamionek, Dąbrówka Dolna, Zakrzów sekä Obrowiec. Sen pinta-ala on noin 101 neliökilometriä. Tärkeimmät kunnan aluetta halkovat liikenneyhteydet ovat voivodikunnan tiet 409, 423 ja 424, A4-moottoritie sekä rautatielinjat 132 ja 136. Gogolinin kunta rajautuu Izbickon, Krapkowicen, Strzelce Opolskien, Strzeleczkin, Tarnów Opolskin ja Zdzieszowicen kuntiin. Gogolinin kunta sijaitsee Sleesian alangon ja Sleesian ylängön alueiden yhtymäkohdassa. Sen pinta-alasta noin 48 prosenttia on maatalouskäytössä ja noin 36 prosenttia metsää ja metsämaata. Suurin osa kunnasta sijaitsee 175–210 metrin korkeudella merenpinnasta. Korkein kohta sijaitsee kunnan itäosassa Szpica-vuorella, noin 256 metrin korkeudessa. Vuoden 2019 joulukuussa 51,9 prosenttia Gogolinin kunnan asukkaista oli naisia ja 48,1 prosenttia miehiä. Alle 18-vuotiaat muodostivat kunnan väestöstä 17,1 prosenttia, työikäiset 63,3 prosenttia ja eläkeikäiset 19,6 prosenttia. Väestön keski-ikä oli 42,0 vuotta. Vuoden 2011 väestönlaskennassa kunnan väestöstä 19,7 prosenttia oli saksalaisia. Kunnan työttömyysaste oli vuoden 2019 lopussa 5,2 prosenttia. == Lähteet == == Aiheesta muualla == * Luokka:Opolen voivodikunnan kunnat